Petter Andersen (fagforeningsmann)

Petter Andersen (født 11. juli 1869, død 11. oktober 1939) var en norsk fagforeningsmann. Han var leder for Norsk Transportarbeiderforbund i to perioder, først fra 1904 til 1905 og fra 1909 til 1915.

I den andre perioden var han også forretningsfører, en jobb han hadde til 1932. Oscar Olsen satt som nestformann frem mot 1915. Petter Andersen så Olsens organisatoriske talent og forlangte forandring: «Oscar blir formann og jeg passer kassa». Andersen fortsatte som forbundets forretningsfører helt til 1932.

Andersen ble begravet ved Gamlebyen gravlund. Norsk Transportarbeiderforbund reiste minnesteinen.

Referanser 

Norske fagforeningspersoner
Personer fra Oslo